Diari Oficial de la Generalitat Valenciana


Sumari del DOGV 8346, del 25-07-2018 (2018/7295)

RESOLUCIÓ de 13 de juliol de 2018, de la Direcció General d'Obres Públiques, Transport i Mobilitat, per la qual es determinen, per a l'any 2018, els dies de descans obligatori en la prestació de serveis de taxis a l'Àrea de Prestació Conjunta de València i s'aprova el calendari per als dies festius.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7295


Data del document
:   13-07-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 13 de juliol de 2018, de la Direcció General d'Obres Públiques, Transport i Mobilitat, per la qual es determinen, per a l'any 2018, els dies de descans obligatori en la prestació de serveis de taxis a l'Àrea de Prestació Conjunta de València i s'aprova el calendari per als dies festius. [2018/7295]  
L'Ordre 9/2018, de 29 de juny, de la Conselleria d'Habitatge, Obres Públiques i Vertebració del Territori, per la qual es regula el sistema de descans obligatori i la limitació diària en la prestació del servei del taxi a l'Àrea de Prestació Conjunta de València, sobre la base del que es disposa en l'article 15.1.c de la Llei 13/2017, de 8 de novembre, de la Generalitat, del taxi de la Comunitat Valenciana, atribueix a l'Administració la facultat per a prendre mesures d'harmonització de la competència entre els taxistes, entre aquestes, el control de temps màxims de conducció o de descans obligatoris per als conductors.  
L'article 4.1 d'aquesta Ordre 9/2018, de 29 de juny, estableix que la prestació del servei de taxi, amb caràcter general, a l'Àrea de Prestació Conjunta de València, es farà sota el règim de descans obligatori d'un dia setmanal de dilluns a divendres, i un cap de setmana sí i un altre no, alternativament, segons l'autorització siga parella o imparella.  
L'article 4.2 estableix que la persona titular de la direcció general competent en matèria de transport, establirà:  
a) Els torns de descans i les particularitats de les setmanes de Falles, Nadal, Any Nou, festius o esdeveniments en els quals augmente la demanda i es requerisca major nombre de taxis circulant.  
b) Els torns de descans del període estival, especialment el mes d'agost, i dels períodes de Setmana Santa i Pasqua, en els quals decreix la demanda.  
c) Els torns de descans dels mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
L'article 4.3 estableix que mitjançant resolució la persona titular de la direcció general competent en matèria de transports, es podran establir torns concrets per als vehicles adaptats a persones amb mobilitat reduïda.  
La necessitat de donar continuïtat a l'ordenació de la prestació del servei s'ha posat de manifest en les sessions de la Comissió Permanent del Consell del Taxi de la Comunitat Valenciana, i ha sigut necessària una resolució per a regular el descans obligatori durant el període que resta de l'any 2018.  
Així mateix, s'ha constatat un increment de la demanda de vehicles adaptats el que, unit al fet que en l'actualitat no s'arriba al 5 % mínim d'aqueix tipus de vehicles que s'exigeixen per la normativa vigent, fan necessari l'aplicació d'un règim excepcional per a la prestació de serveis de taxi a persones amb mobilitat reduïda.  
Per tot l'anterior, en l'ús de les facultats atribuïdes en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Prestació del servei de dilluns a divendres  
La prestació del servei de taxi en l'Àrea de Prestació Conjunta de València es farà sota el règim de descans obligatori d'un dia setmanal de dilluns a divendres.  
  
Segon. Prestació del servei els caps de setmana  
Totes i cadascuna de les llicències de l'Àrea de Prestació Conjunta de València descansaran un cap de setmana sí i un altre no, alternativament, en funció de la numeració parella o imparella de la llicència, de conformitat amb l'Ordre 9/2018, de 29 de juny.  
  
Tercer. Distribució i senyal identificatiu dels dies de descans  
A partir de l'endemà de la publicació de la present resolució, els dies de descans obligatori de les autoritzacions de taxi adscrites a l'Àrea de Prestació Conjunta de València queden distribuïts de la forma següent:  
  
Dia de la setmana Indicatiu Terminació de la llicència que descansa  
Dilluns C 4-5  
Dimarts D 6-7  
Dimecres E 8-9  
Dijous A 0-1  
Divendres B 2-3  
  
  
  
Quart. Prestació del servei durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'Àrea de Prestació Conjunta de València, a partir de l'endemà de la publicació de la present resolució, es prestarà sota un règim de torns en els quals descansarà la meitat de la flota un cap de setmana sí i un altre no, alternativament, de forma indefinida, en funció de la numeració parella o imparella de la llicència.  
  
El primer cap de setmana correspondrà treballar a les llicències que coincidisquen amb l'acabament parell o imparell del dissabte d'aqueix cap de setmana i descansaran la resta de llicències.  
2. Sense perjudici del que es disposa en l'apartat 1, es reforçarà el servei de taxi la matinada del dissabte al diumenge, i es permetrà que treballen totes les llicències de l'àrea de prestació conjunta amb independència del descans setmanal que tinguen assignat de la manera següent:  
  
Mes Franja horària sense descans obligatori  
Juliol De les 01.00 a les 07.00  
Agost (període no regulat) De les 01.00 a les 07.00  
Setembre De les 04.00 a les 06.00  
Octubre De les 04.00 a les 06.00  
Novembre De les 04.00 a les 06.00  
Desembre De les 04.00 a les 06.00  
Gener (2019) De les 04.00 a les 06.00  
  
  
  
Cinqué. Descans durant el mes d'agost  
Durant el període del 6 d'agost de 2018 fins al 2 de setembre de 2018, tots dos inclosos, no serà aplicable el que estipulen els apartats segon i quart de la present resolució, relatiu a la prestació del servei durant els dissabtes i diumenges. Sí que seran aplicables, no obstant això, els apartats primer i tercer relatius a la prestació del servei de dilluns a divendres i a la distribució dels dies de descans, respectivament.  
Des del dia 6 d'agost al 19 d'agost, tots dos inclosos, descansaran les autoritzacions amb nombres parells.  
Des del dia 20 d'agost fins al 2 de setembre, tots dos inclosos, descansaran les autoritzacions amb nombres imparells.  
  
Sisé. Dies festius sotmesos a descans obligatori  
Totes i cadascuna de les llicències de l'Àrea de Prestació Conjunta de València descansaran 2 festius el que resta de l'any 2018, en funció de la numeració parella o imparella de la llicència, de la manera següent:  
  
Festius de 2018 Hauran de descansar  
9 octubre Imparelles  
12 octubre Parelles  
1 novembre Imparelles  
6 desembre Parelles  
  
  
Aquest descans és addicional al descans setmanal assenyalat en els apartats primer i tercer d'aquesta resolució.  
  
Seté. Lliure prestació del servei en dies especials  
Sense perjudici del que es disposa en la normativa sobre la durada màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat:  
  
Dia Franja horària sense descans obligatori  
16 desembre De les 03.00 a les 07.00  
23 desembre De les 03.00 a les 07.00  
30 desembre De les 03.00 a les 07.00  
1 gener de 2019 (Nit de Cap d'Any) De les 00.00 a les 07.00  
6 gener de 2019 (Nit de Reis) De les 03.00 a les 07.00  
  
  
  
Huité. Senyal identificatiu dels dies de descans  
Els dies de descans aniran senyalitzats mitjançant un identificador en vinil autoadhesiu de retolació, o material similar, que s'adherirà en lloc visible en la part posterior esquerra del vehicle, i que consistirà en la lletra A, B, C, D o E, d'acord amb el disseny que estiga establit en cada cas per la normativa vigent.  
  
Nové. Excepcionalitat per als serveis a persones amb mobilitat reduïda  
Les llicències de taxi de l'Àrea de Prestació Conjunta de València que tinguen adscrit un vehicle adaptat queden exceptuades del règim de descans obligatori previst per als caps de setmana.  
La prestació d'aquest tipus de serveis haurà d'identificar-se a través del distintiu que s'adjunta com a annex a aquesta resolució, que haurà de ser col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aqueix ús exclusiu. Aquesta prestació l'hauran de garantir els prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un Centre de Distribució de Taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, si escau, la imposició de les sancions que corresponguen.  
  
Deu. Efectes  
La present resolució serà aplicable a partir de l'endemà de la seua publicació, i deixa sense efectes la Resolució de 16 de novembre de 2017, de la Direcció General d'Obres Públiques, Transport i Mobilitat, per la qual es determinen per a l'any 2018, els dies de descans obligatori en la prestació de serveis de taxis a l'Àrea de Prestació Conjunta de València i s'aprova el calendari de prestació per als dies festius (DOGV 8187, 11.12.2017).  
Contra la present resolució, que no esgota la via administrativa, es podrà interposar recurs d'alçada davant el secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 13 de juliol de 2018.- El director general d'Obres Públiques, Transport i Mobilitat: Carlos Domingo Soler.